চিলি
চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
নতুন দিল্লি কালীবাড়ি
নতুন দিল্লি কালীবাড়ি হল ভারতের রাজধানী দিল্লি শহরের একটি কালীমন্দির এবং দিল্লিনিবাসী বাঙালিদের একটি অন্যতম প্রধান সংস্কৃতি কেন্দ্র। মন্দিরটি নতুন দিল্লির কনট প্লেসের পশ্চিমে লক্ষ্মীনারায়ণ মন্দিরের (বিড়লা মন্দির) কাছে মন্দির মার্গে অবস্থিত। দিল্লি মেট্রোর আর. কে. আশ্রম মার্গ স্টেশনটি এই মন্দিরের কাছে অবস্থিত। কালীবাড়ি ভ্রমনপিপাসুদের আবাসস্থল হিসেবে ব্যবহৃত হয়ে থাকে। এখানে থাকার জায়গা ছাড়াও ভোজনালয়, গ্রন্থাগার ইত্যাদি আছে।